runetrust/blame-folketinget-dk huggingface dataset:
Joachim B. Olsen (LA), 2017-12-08:
Det er fuldstændig legitime politiske ønsker at have, men det, som er useriøst, er at prøve at foregøgle vælgerne, at det udelukkende er det demografiske træk, som er vigtigt, i forhold til at man kan få mere og bedre velfærd i fremtiden, for det er ikke sandt.
Svend Erik Hovmand (V), 2000-11-29:
Næh, det, der er tale om, er, at vi ønsker åbenhed i den politiske beslutningsproces, sådan som socialdemokratiske ordførere gang på gang har stået fra denne talerstol og krævet, og sådan som ikke mindst SF-ordførere har ønsket det i årevis: åbenhed omkring den politiske beslutningsproces.
Jakob Sølvhøj (EL), 2022-03-01:
Vi er helt med på, at kravene skal indfases på en rimelig måde, for vi stiller virksomhederne over for nogle praktiske udfordringer og økonomiske omkostninger, men at der udelukkes store områder fra lovgivningen og laves så lange overgangsordninger, som der er skitseret her, synes vi ikke er rimeligt.
Kristian Pihl Lorentzen (V), 2010-11-25:
Derfor er det glædeligt, at vi med dette lovforslag for det første opnår at få standset eventuelle planer om at overdrage nedslidte veje til grundejerne og for det andet sikrer, at kommunerne først kan overdrage veje til grundejerne, 4 år efter at det er varslet, eksempelvis i forbindelse med vedtagelse af en kommuneplan.
Jeppe Bruus (S), 2014-05-14:
Jeg synes, det er rigtig afgørende, når vi nu diskuterer en reform af vores udannelse, at vi også taler om, hvordan vi sikrer, at vi ikke bare spotter talenterne der, hvor vi plejer at spotte dem, men også har øje for, at der findes talenter andre steder, og om, hvordan vi indretter vores uddannelser.
Karen Hækkerup (S), 2013-05-07:
Vi har lige haft en debat, der handler om, at vi skal slå ned, når vi møder nogle, som med deres tale er med til at fremme en adfærd og opførsel, som vi ikke bryder os om, og derfor synes jeg, det bliver nødt til at blive påtalt, når der fra Folketingets talerstol bliver sagt, at når der findes mennesker med jødisk baggrund, som føler sig udsat for chikane i Danmark, skyldes det integrationspolitikken og den indvandring, der har været til Danmark.
Lars Løkke Rasmussen (V), 2009-02-19:
Men jeg vil også meget klart tilkendegive - hvilket jeg også har gjort i Folketingets Europaudvalg, og jeg må jo være ærlig og sige, at det forhold, at det her beslutningsforslag mig bekendt egentlig har været tiltænkt sat til behandling noget tidligere, men først kommer i dag, efter vi faktisk har haft det økofinmøde, hvor regeringen har tilkendegivet sin position, måske trækker ikke relevansen af problemstillingen ud, men i hvert fald aktualiteten i forhold til den proces, der kører helt aktuelt, lidt ud - det blev en meget lang indskudt sætning, og jeg tror, at jeg skal fortsætte med at sige, at jeg allerede der i Europaudvalget har tilkendegivet, at regeringen jo bestemt kerer sig om, at EU's midler skal forvaltes og kontrolleres ordentligt.
Ole Løvig Simonsen (S), 1997-11-06:
Det er jo ikke, fordi jeg ønsker at forlænge debatten, men jeg må selvfølgelig tilkendegive, for det kan jeg jo lige så godt, når jeg står her, at jeg har besøgt de forskellige byer, som søgte, og jeg har sagt til dem: Var det nu noget, I kunne gå i gang med?
Martin Lidegaard (RV), 2007-02-23:
Jeg skal bare være på den helt sikre side: at det er med tommelfingeren nedad, at Socialdemo kratiet går ind i udvalgsbehandlingen af det her, netop fordi det vil tage ressourcer – ressourcer, der kunne gå til at pleje de ældre, omsorg til de ældre, men som nu skal bruges på Venstres bureaukrati i stedet for; og at hvis der ikke bliver tilført flere ressourcer, er det i hvert fald ikke noget, som Socialdemokraterne kan stemme for.
Karen Jespersen (V), 1999-11-18:
Vi blev samtidig enige om, at kommunerne en gang om året skulle give en redegørelse til Socialministeriet om, hvorvidt de har brugt de penge, og hvordan de har brugt dem, både som en slags kontrol af, at pengene blev brugt i overensstemmelse med lovens hensigt, og også som en slags idékatalog fra de enkelte kommuner, der kunne bruges til at udveksle erfaringer.
Christian H. Hansen (DF), 2001-04-05:
Som medforslagsstiller til det her beslutningsforslag vil vi fra Dansk Folkepartis side gøre opmærksom på, at vi synes, der er et stort behov for, at der udarbejdes en sådan helhedsorienteret national strategi, som sikrer, at den uddannelsesmæssige infrastruktur udvikler sig såvel efter nationalt som lokalt forankrede hensyn.
Christine Antorini (S), 2010-12-01:
Det betyder, at vi har den mulighed, at unge kan gøre deres uddannelse helt færdig og ikke risikerer at støde imod en mur, der betyder, at de, når de 5 år er gået og hvis der er sket noget, der har gjort, at de er dumpet til en eksamen, at de har været i en skilsmisse, at der er et eller andet med deres børn, eller andet, som ikke lige er sådan noget, hvor de har en lægeerklæring og kan træde ud af uddannelsessystemet, så igen skal søge – kan jeg så forstå på ministeren – om de kan få noget ekstra SU.
Kim Behnke (UP), 2001-09-06:
også - men Dansk Ornitologisk Forening har været ude at tælle fugle, og hvor Venstre gerne vil have, at borgerne skal kunne stemme med fødderne, så har fuglene stemt med vingerne, for konklusionen af ornitologernes optællinger er, at fuglene foretrækker de private skove.
Torsten Schack Pedersen (V), 2012-02-22:
Det synes jeg da er stærkt bekymrende, og det betyder, at vi må sige, at de svar, vi har fået i Skatteudvalget, kommer vi til at gå efter en ekstra gang, og vi kommer muligvis jo også til at bede om at få svar på yderligere spørgsmål.
Dan Jørgensen (S), 2017-05-05:
Socialdemokratiet har også et ønske om, at illegale immigranter, der misbruger asylsystemet til ophold her i landet enten for at arbejde illegalt eller for at begå anden kriminalitet, skal mødes med konsekvenser og sendes ud, for de undergraver asylsystemet for alle dem, der rent faktisk har et behov for beskyttelse.
Pia Gjellerup (S), 2000-11-29:
til at løfte de mange nye spændende udviklingsopgaver har regeringen i 2001 afsat i alt 190 mio. kr. til turismefremme. Herudover vil jeg gerne kvittere til hr. Arne Melchior, at jeg gerne sammen med arbejdsministeren vil sikre den nødvendige dialog mellem Danmarks Turistråd og Arbejdsmarkedets Feriefond, så de initiativer bliver ordentligt koordineret.
Inge-Lene Ebdrup (V), 2004-11-16:
Så jeg vil blot sige, at vores grundlæggende holdning er, at når private bygger udlejningsbyggeri, så skal man kende forudsætningerne for byggeriet i hvert fald i den henseende, at vi ikke efterfølgende fra det offentlige skal pålægge de private noget, som de ikke kendte til, da de opførte byggeriet – i hvert fald ikke noget, der hindrer dem i selv at vælge, hvilke lejere de vil have ind.
Freddy Dam (V), 2003-03-14:
I betragtning af, at spørgsmål om opsigelse ikke indgår i det forslag, der er til behandling i dag, skal jeg sige, at jeg ikke har nogen sådan helt konkrete overvejelser om, hvad der nærmere ligger i udtrykkene »leve op til« og «tilfredsstillende«.
Søren Espersen (DF), 2010-02-05:
Jeg vil gerne bede hr. Christian H. Hansen – og i øvrigt sige velkommen tilbage til Folketinget efter en længere pause – om at bekræfte, at han siden 1998 har været medlem af Folketinget for Dansk Folkeparti, og at han i de sidste mange, mange år som medlem af hovedbestyrelsen har været med til at godkende alle kampagner, som Dansk Folkeparti har iværksat, herunder altså også kampagner, som har med modstand mod stormoskeer at gøre.
Jakob Sølvhøj (EL), 2021-04-16:
Administrationsaftalerne med de selvejende institutioner laves jo ude i kommunerne, og der må man have en drøftelse om, hvor meget de selvejende institutioner skal kompenseres, og for dem, der ligger uden for forsyningspligten i institutionerne, er det jo en del af den opgave, de private institutioner selv har påtaget sig at løse.
Villy Søvndal (SF), 2004-12-14:
Det er ret interessant, når et parti afleverer et betænkningsbidrag og siger, at hensigten med forslaget er at skabe en åben og fordomsfri debat, når betænkningsbidraget i øvrigt er smækfuldt af lukkethed og fordomsfuldhed i et omfang, som jeg synes man skal lede ganske længe efter.
Søren Søndergaard (EL), 2000-01-20:
Hvis blot regimet fortsætter de markedsøkonomiske reformer og sælger ud af arvesølvet, så er krigen i Tjetjenien en beklagelig omkostning. Efter vores opfattelse har det været en blandet fornøjelse at følge Vestens reaktioner på Ruslands krig i Tjetjenien.
Frederik Vad (S), 2024-05-28:
Hvis vi f.eks. skulle tage en kvote på 1,5 pct. af de flygtninge, der kom til Europa, og det var 1,5 pct. af 100.000 eller 1,5 pct. af 50.000, kunne det måske nok gå, men hvis det var 1,5 pct. af 500.000 eller 1,5 pct. af 1 million, ville det jo være en ret stor byrde for danskerne at skulle bære.
Peter Kofod Poulsen (DF), 2017-02-28:
Derfor var der også et stort behov for, at netop voldtægtsområdet blev kigget efter i sømmene efter det sidste valg, hvor vi bl.a. skruede op for straffene og satte et større arbejde i gang for at kortlægge myndighedernes indsats, når der bliver indgivet en anmeldelse af voldtægt.
Anne-Marie Meldgaard (S), 2002-02-26:
Jeg må jo sige, at jeg undrer mig lidt over, at hver eneste gang, vi har et spørgsmål på dagsordenen her, der handler om integration, har Dansk Folkeparti indtil flere ordførere på, og hver eneste gang lykkes det faktisk ordfører nummer to at få ført debatten et sted hen, hvor den ikke hører hjemme; altså væk fra det, som det reelle forslag, vi behandler her fra talerstolen, drejer sig om.
Karsten Nonbo (V), 2009-03-27:
Jeg hørte også ordføreren sige, at konfliktråd kunne ligge før domsafsigelsen, men hvorfor skulle det egentlig det, vil jeg sådan sarkastisk spørge, hvis der er minimumsstraf, for så er det jo sådan, at konfliktråd er én ting, straf er noget andet, og konfliktråd kan ikke formilde straf, hvis der er minimumsstraf.
Jane Heitmann (V), 2015-05-13:
Så sent som i 2011 gav daværende transportminister, Henrik Dam Kristensen, følgende svar til Folketinget: »Jeg kan dog vanskeligt give tilsagn om at åbne Langeskov station for regionaltog, da der ikke kører regionaltog fra Odense til Nyborg og dermed gennem Langeskov.
Dan Jørgensen (S), 2016-02-02:
Så selv om vi egentlig sagde, at okay, vi må ligesom acceptere, at vi åbenbart ikke må være med til det her, for det er noget, man har tænkt sig at føre som blokpolitik, kunne vi ikke engang få lov til at diskutere nogle ting, som kunne have været af stor konkret betydning og givet god mening for de mennesker, det her kommer til at ramme hårdest.
Jørn Neergaard Larsen (V), 2016-04-13:
Kort fortalt var arbejdsmarkedets parter enige om, at arbejdsgivere i brancher med mange kvindelige ansatte skulle kompenseres yderligere for deres lønudgifter i forbindelse med barselsorlov, og den kompensation skulle arbejdsgivere i brancher, hvor der primært er ansat mænd, være med til at betale.
Villy Søvndal (SF), 2003-12-05:
Jeg er enig med hr. Poul Qvist Jørgensen i, at man fra starten ikke var skarp nok med at stille krav til de der coffee shops om, at der skulle være klar adskillelse, og om at de også skulle yde en psykosocial bistand osv. Men det har man så fået rettet op på.
Morten Messerschmidt (DF), 2024-03-19:
Vi har et behov for og en gensidig interesse i – også selv om vi ikke selv er fængselsbetjente eller sygeplejersker – at de af vores landsmænd, der har det hverv, og hvoraf de fleste går glade på arbejde, fordi det er det, de godt kan lide at lave, så også kan gøre det, udøve deres vigtige samfundsfunktion på en måde, hvor man netop ikke bliver udsat for forfølgelse, stalking, chikane, og hvad det alt sammen hedder.
Morten Bødskov (S), 2013-05-03:
Efter bl.a. at have hørt Europa-Kommissionen om rækkevidden af tredje kørekortdirektiv har vi derfor foretaget en ændring i kørekortbekendtgørelsen, og den ændring betyder, at de nævnte mekanikere og lærlinge kan erhverve kørekort til mellemstor motorcykel fra det fyldte 18. år og stor motorcykel fra det fyldte 20. år.
Kristian Thulesen Dahl (DF), 1997-12-02:
Men at man for det første skal afskaffe grænsekontrollen, og så bagefter sige, man skal sætte en hel masse i stedet, det er den forkerte rækkefølge at tage, og dér vil jeg fastholde det, jeg sagde før: Hvorfor så ikke have begge dele, hvis det er kriminaliteten, man går efter, hr. Kent Kirk?
Rikke Hvilshøj (V), 2004-09-07:
På miljøområdet er det jo bemærkelsesværdigt, at oppositionen alene hæfter sig ved, hvor mange penge og hvor mange medarbejdere der sidder ovre i Miljøministeriet, for oppositionen kan ikke pege på ét eneste område, hvor miljøet har fået det dårligere.
Pernille Skipper (EL), 2016-10-06:
Vi er enige om, at regeringens, Dansk Folkepartis og resten af højrefløjens kontanthjælpsreform er noget af det mest asociale, vi har set meget længe, at den kommer til at sende tusindvis af mennesker ud i fattigdom, herunder 7.000 børn med alle de konsekvenser, det får for de børns fremtid – og hvis der er noget, vi kan blive enige om, er det, at de børn aldrig har gjort noget galt.
Inger Støjberg (V), 2011-02-23:
Som sagt er jeg meget glad for, at vi styrker indsatsen omkring information på det her område, og at vi også i fællesskab har blikket stift rettet mod socialt bedrageri og netop gør alt, hvad vi overhovedet kan, for at imødegå, at der bliver bedraget på det her område.
Mattias Tesfaye (S), 2021-12-08:
Hvis ministeriet konstaterer, at en ansøger ikke opfylder de fastsatte betingelser i cirkulæreskrivelsen om naturalisation, undersøger ministeriet, om der er mulighed for at forelægge sagen for Indfødsretsudvalget enten efter de fastsatte regler i indfødsretsaftalen eller efter fast praksis.
Inge-Lene Ebdrup (V), 2002-04-25:
, at med hensyn til den ræson, der kommer frem om, at den private sektor også skal være med til at løse problemerne med boligmangelen, så synes jeg søreme også, at den gør det. Der er da ingen private lejligheder, der bliver holdt tomme, bare fordi man ikke vil være med til at løse boligmangelen, tværtimod vil jeg da nok sige.
Svend Auken (S), 2008-04-08:
Derudover har vi haft en meget grundig høring med Justitsministeriet om de juridiske aspekter, vi har haft en meget grundig høring om alle de forfatningsmæssige og mere politiske aspekter med eksperter fra ind- og udland, og efter at vi var færdige med det - og jeg er sikker på, at der også har været en omfattende diskussion i de enkelte grupper - så havde vi en forespørgsel, før statsministeren rejste ned og skrev under på traktaten, hvor Folketinget havde lejlighed til at diskutere alle de principielle aspekter af folkeafstemningen, og så stemte vi om det.
Sjúrður Skaale (JF), 2020-06-18:
Man har talt om, at det her kan skabe sprækker i rigsfællesskabet, at det kan skabe en farlig præcedens, og der er en stærk bekymring over det, der er sket osv., hvilket jeg også har hørt i dag, mens ministeren på den anden side siger, at regeringen ikke kunne drømme om at blande sig i, hvem Grønland samarbejder med på overtagede områder.
Sonja Albrink (CD), 1998-06-04:
Det må være oplagt, at erhvervslivet ikke skal pålægges nye byrder, hvis konkurrenceevnen skal forbedres og det skal være attraktivt for udenlandske virksomheder at etablere sig i Danmark. Derfor vil vi i CD arbejde for, at den del af skattepakken, som påvirker erhvervslivet, skal være i balance.
Keld Albrechtsen (EL), 2002-03-14:
Så skal jeg takke ministeren, fordi ministeren så venligt lagde op til at indbyde Enhedslisten til kommende drøftelser vedrørende en vandmiljøplan III, en indbydelse, vi naturligvis med stor glæde vil modtage, og jeg vil også komme - som ministeren også selv regnede med - og tale for økologisk jordbrug og omlægning osv.
Margrethe Vestager (RV), 2012-05-16:
Jeg synes, det sender et vigtigt signal om, at man på den her måde bakker dem op, når det viser sig, at systemet ikke fungerer, og jeg synes også, det er en vigtig kvittering til Kommunernes Landsforening, som har bedt os om at lave den her ændring og gennemregne det bagudrettet, sådan at den justering, der kommer her per medio 2012, kan vise, hvad det egentlig er, det handler om, nemlig at man gerne vil have, at folk går i nul.
Lykke Friis (V), 2010-05-19:
Vi forsøger fra dansk side naturligvis at komme så langt som overhovedet muligt med at få EU-landene til at blive enige om – selvfølgelig under de sædvanlige forudsætninger – at de skal gå op til de 30 pct., men jeg må bare så også bare dér sige, at det ikke er let.
Lars Barfoed (KF), 2007-05-15:
Vi er i Afghanistan for at bekæmpe det onde, som er, at der er nogen, der vil terrorisme rettet mod vores samfund, som er, at der er nogen, som vil det onde, der ligger i at forhindre civilsamfundet i at fungere, forhindre børn i at gå i skole, få gjort befolkningen mere og mere afhængig af opiumsdyrkning.
Mette Frederiksen (S), 2021-06-02:
I virkeligheden synes jeg, at man undervurderer sin egen positive rolle med det udsagn, for alle de beslutninger, der er truffet her i Folketingssalen, er jo truffet med Folketingets billigelse, ellers kan det ikke lade sig gøre, og ofte i øvrigt med meget, meget brede flertal.
Pelle Dragsted (EL), 2019-02-19:
For det er jo meget klart, at både Forbrugerombudsmanden, Forbrugerrådet Tænk og Dansk Erhverv advarer mod, at man rent faktisk med det her lovforslag svækker og lemper reglerne, fordi man fratager Forbrugerombudsmanden nogle muligheder for at føre tilsyn, føre sager og få indsigt i, hvad der foregår på det her område.
Lykke Friis (V), 2013-01-17:
Måske kan det så i sidste instans blive vanskeligt for ham at vinde en afstemning, og måske vil det så føre til, at Storbritannien pludselig sætter medlemskabet over styr, fordi han simpelt hen ikke kan få nogen mærkbare indrømmelser, når han så går ind i det lokale for at bede om dem.
Jacob Mark (SF), 2015-11-18:
Da jeg først – i Parken – så det her forslag fra regeringen og Socialdemokraterne, så jeg, at der var 13 lovforslag, som man nu ville gennemføre i løbet af 3 dage, om akutte asylstramninger, som har ret afgørende betydning for, hvordan vi betragter retssikkerheden i Danmark.
Villum Christensen (LA), 2016-01-26:
SF lægger op til forskellige muligheder for et nyt id-kort, men vi mener, at det måske er mest oplagt at se på de løsninger, der allerede findes i dag – det har flere ordførere været inde på – bl.a. mener vi naturligvis, at vi skal have kigget det her alkoholkort, som det nu er blevet kaldt, efter i sømmene for at se, om der ikke her er en mulighed.
Tom Behnke (FP), 1998-04-16:
Og sådan kunne man jo blive ved med at hente det ene og det andet eksempel frem, hvor der er ganske alvorlige problemer allerede i dag. De problemer, vi allerede i dag har kendskab til, er rigelige til, at vi må bede om at få en grundig undersøgelse, før projektet udvikler sig til en ren farce eller måske endda i værste fald til en katastrofe.
Morten Messerschmidt (DF), 2024-05-07:
Nej, det kan jo ikke være rigtigt, for vi har lige været igennem en hel valgkamp, hvor indtil flere partier gik til valg på, at det skulle nøje belyses, om statsministerens forhold til § 3 og hjemmel i minkaffæren osv. var grundlovsmedholdelig, og at der skulle rejses rigsretssager osv.
Aage Frandsen (SF), 2000-04-14:
For det sjette: At arbejdsgiverne kommer til at betale noget mere til efteruddannelser, var afgørende for os, fordi vi mener, at det danske samfund i øjeblikket i for høj grad har givet det offentlige ansvaret for betalingen, og derfor ønsker vi, at vægten mere skulle fordeles sådan, at arbejdsgiveren kommer til at betale mere direkte.
Keld Albrechtsen (EL), 1998-02-03:
Jeg kan i hvert fald oplyse, at når vi stemmer imod NATO-udvidelsen, er det, fordi vi har påpeget og konkret undersøgt, også gennem besøg i Rusland, at netop NATO-udvidelsen er den beslutning, som vil fremkalde en nationalistisk reaktion i mange kredse i Rusland, og vi har faktisk forsøgt at råbe det danske Socialdemokrati op og gjort forsøg på at få det danske Socialdemokrati til at se faren ved det oprustningsskridt, som nu indledes, og som netop er det skridt, som vil fremkalde nationalisme i Rusland - en nationalisme, som fru Helle Degn jo formentlig godt er klar over allerede i dag står alt for stærkt i det russiske samfund på flere forskellige fløje.
Elsebeth Gerner Nielsen (RV), 2005-03-17:
Jeg synes også, det er vigtigt, at vi forsøger at tænke de regionale kulturaftaler ind i forhold til de regionale udviklingsplaner, så der bliver et tæt samspil mellem den erhvervsudvikling, man forestiller sig inden for en region, og så udviklingen inden for hele kunst- og kulturområdet.
Mai Mercado (KF), 2023-01-26:
Og som minister skal man svare sandfærdigt – det ligger i ministeransvarsloven, for ellers lyver man; enten svarer man sandfærdigt, eller også lyver man – og det vil faktisk kunne betyde, at ministre, som altså ikke har en elefants eller et embedsværks hukommelse, risikerer ikke at tale sandfærdigt og dermed lyve og give urigtige oplysninger over for Folketinget.
Pernille Rosenkrantz-Theil (EL), 2003-05-20:
Men det bliver værre, det bliver meget værre, for i fremtiden bliver det nemlig muligt for kommunerne at sende kontanthjælpsmodtagere i virksomhedspraktik i op til 26 uger, hvor de kan sættes til fuldstændig almindeligt arbejde stort set uden nogen begrænsninger.
Aage Frandsen (SF), 2002-03-12:
Det, der er det særlig problematiske her ved at lægge sådan et centnertungt ansvar på de kommunalpolitikere, der er i mindretal, er, at de kan drages til ansvar. De kan drages til ansvar, hvis de har stemt for noget, som de ikke var klar over var så alvorligt, da de stemte for det; de kan måske også drages til ansvar for, at de har undladt at stemme.
Kim Edberg Andersen (DD), 2024-11-19:
Ligeledes vil vi i udvalgsbehandlingen sikre os, at dokumentationskravene til de forretningsdrivende afgrænses til relevant dokumentation, så der ikke åbnes mulighed for, at banker kan omgå loven ved at stille urimelige krav til dokumentation, som får de erhvervsdrivende til at opgive at søge en erhvervskonto.
Lotte Bundsgaard (S), 2005-09-06:
Jeg vil derfor gerne spørge hr. Christian Wedell-Neergaard, om Det Konservative Folkeparti er enig med Dansk Folkeparti i, at man skal skære yderligere på udviklingsbistanden og bruge de penge bl.a. på førtidspensionister, og om hr. Christian Wedell-Neergaard mener, at det er en seriøs måde at finansiere et løft af førtidspensionisterne på.
Pernille Schnoor (ALT), 2018-03-15:
Til sidst vil jeg sige, at der er brug for en national handlingsplan i psykiatrien, og det understregede vi i december, da vi sammen med Enhedslisten, Socialdemokratiet, Radikale Venstre og SF fremsatte et forslag til vedtagelse om at opprioritere psykiatrien markant.
Jeppe Kofod (S), 2022-05-18:
Derfor mener jeg også, det er naturligt, at vi i den sikkerhedspolitiske situation, vi står i i Europa, hvor Rusland forsøger at invadere et suverænt, frit land, Ukraine, hvor alle de værdier ,vi står for, er under angreb, og hvor Sverige og Finland nu søger ind i NATO som noget historisk, også i Danmark tager stilling til, om ikke det er rigtigt for os at deltage fuldt og helt i det europæiske samarbejde om sikkerhed og forsvar.
Line Barfod (EL), 2006-04-28:
Oprindelig da vi havde diskuteret det også før regeringsskiftet, skulle man jo kigge bredt på retssikkerhed – regeringen indsnævrede det til kun at være virksomhedernes retssikkerhed – men den var sammensat bl.a. af arbejdsmarkedets parter og andre, der var aktuelle i forhold til det, den skulle se på.
Jeppe Bruus (S), 2023-10-10:
Faktisk er det jo sådan, og det er lige en indskudt bemærkning her, at vi kan se, at jo tidligere og mere man kommer i gang med at have et fritidsjob, jo større er chancen for, at man finder rodfæste videre på arbejdsmarkedet, også når man bliver lidt ældre end under 18 år.
Lars Løkke Rasmussen (V), 2016-03-15:
Jeg vælger at opfatte den her dialog positivt og som et signal fra Radikale Venstre om, at man også fremadrettet, ligesom vi så det historisk, da vi lavede efterlønsreformen og dagpengereformen, er med på det hold, der gerne vil prøve at skabe et større råderum fremadrettet ved det, der med en overskrift kaldes reformbeslutninger.